**Regija Tigraj** (ትግራይ ክልል *Tigrāy Kilil*) je najsjevernija od devet etničkih regija (*kililoch*) Etiopije koju uglavnom nastanjuje narod Tigre. Nekada se zvala **Regija 1**. Glavni grad je Mek'ele. 

Tigraj graniči s Eritrejom na sjeveru (nezavisnom od Etiopije od 1993.), Sudanom na zapadu, etiopskom regijom Afar na istoku i etiopskom regijom Amhara na jugu. Osim Mek'elea, ostali veći gradovi u Tigraju uključuju Abij Adi, Adigrat, Adva, Aksum (grad), Humera, Inda Selasije, Korem, Alamata, Majčev, Vukro i Zalambesa, kao i historijski važno selo Jeha, poznato po ostatcima građevina iz vremena antičkog Kraljevstva Damot.

Historija
---------

*Za historiju područja Tigraj prije godine 1995, v. Provincija Tigraj.*
Godine 1998. je izbio rat između Etiopije i Eritreje oko dijela teritorije koji je administrativno pripadao Tigraju, a koji je uključivao grad Badme. Temeljem odluke UN iz 2002. godine veći dio te zemlje je predan Eritreji.

Pejzaž Tigraja pored sela Jeha

Demografija
-----------

Prema procjenama objavljenim godine 2005. od strane etiopske Centralne statističke agencije (CSA), Tigraj je imao 4,334.996 stanovnika, od čega 2,136.000 muškaraca i 2,198,.996 žena. 3,519.000 ili 81,2% stanovništva je živjelo u ruralnim, a 816.000 ili 18,8% u urbanim područjima. S procijenjenom površinom od 50.078,64 kvadratnih kilometara, ova regija ima procijenjenu gustoću od 86,56 stanovnika po kvadratnom kilometru.

Prema popisu stanovništva iz 1994. godine regija je imala 3,136.267 stanovnika, od čega 1,542.165 muškaraca i 1,594.102 žena. Urbanih stanovnika je bilo 468.478, a ruralnih 2,667,789. 95.5% stanovništva su bili pravoslavci, dok su 4,1% bili muslimani, a 0,4% katolici. U regiji su dominantni narod Tigrinje s 94,98% udjela u stanovništvu, dok 2,6% čine Amharci, 0,7% Irobi (Saho), a 0,05% Kuname. Radni jezik je Tigrigna.

Planine u blizini Inda Selasijea u zapadnom Tigraju

Poljoprivreda
-------------

CSA je godine 2005. procijenila da seljaci u Tigraju posjeduju ukupno 2,713.750 goveda (7,0% ukupnog broja u Etiopiji), 72.640 ovaca (0,42%), 208.970 koza (1,61%), 1.200 konja (manje od 0,1%), 9.190 mazgi (6,24%), 386.600 magaraca (15,43%), 32,650 kamila (7,15%), 3,180.240 svih vrsta peradi (10,3%) i 20.480 košnica (0,47%).

Predsjednici Izvršnog odbora
----------------------------

* Gebru Asrat (TPLF) 1992 - 2001
* Tsegay Berhe (TPLF) 2001 - trenutno

(Ovaj popis je temeljen na informacijama s Worldstatesmen.org.)

V. također
----------

* Popis woreda u Regiji Tigraj

Zone
----

* Mirabaji (Zapad)
* Semen Mirab (Sjeverozapad)
* Misrakaj (Istok)
* Mehakelegnaj (Središnja)
* Debub Misrak (Jugoistok)
* Debubawi (Jug)

Bilješke
--------

1. ↑  CSA 2005 National Statistics Arhivirano 2007-08-13 na Wayback Machine-u, Table B.3.
2. ↑  FDRE States: Basic Information - Tigray Arhivirano 2007-09-26 na Wayback Machine-u, Population (pristup od 22.3. 2006)
3. ↑  CSA 2005 National Statistics, Tables D.3 - D.5.

Vanjski linkovi
---------------

* FDRE States: Basic Information - Tigray Arhivirano 2007-09-26 na Wayback Machine-u
* Map of Tigray Region at UN-OCHA  (PDF)
* Map of Tigray Region at DPPA of Ethiopia Arhivirano 2007-09-27 na Wayback Machine-u  (PDF)
* Debra Damo Monastery Arhivirano 2006-06-29 na Wayback Machine-u
* Ethiopian Treasures - Queen of Sheba, Aksumite Kingdom - Aksum Arhivirano 2010-03-23 na Wayback Machine-u
* Ethiopian Treasures - Emperor Yohannes IV Castle - Mekele Arhivirano 2006-06-29 na Wayback Machine-u
* Future Observatory Arhivirano 2006-10-03 na Wayback Machine-u - Dam Building in Tigray by David Mercer


|  |  |
| --- | --- |
| Administrativna podjela Etiopije | Flag of Ethiopia |
| **Regije** |
| Afar | Amhara | Benišangul-Gumuz | Gambela | Harari | Oromija | Somali | Regija Južnih naroda, narodnosti i etničkih grupa | Tigraj |
| **Posebni gradovi** |
| Adis Abeba | Dire Dava |
| **Provincije prije 1995** |
| Arsi | Bale | Gamu-Gofa | Godžam | Bedžemder | Hararge | Ilubabor | Kaffa | Šoa | Sidamo | Tigraj | Velega | Volo |